|[pic] |kunsill lokali taL-Imqabba | | |29, triq il-parroċċa, l-imqabba mqb 1512 | | |tel: 2168 0622 | | |e-mail: mqabba.lc@gov.mt | | |website: www.mqabba.gov.mt / www.lc.gov.mt | Minuti tal-laqgħa numru mija u tlieta (103) tal-Kunsill Lokali tal-Imqabba (KLM) li nżammet nhar il-Ħamis, 11 ta' Ottubru 2018 fil-Bini Amministrattiv tal-Kunsill Lokali tal-Imqabba, 29, Triq il-Parroċċa, l-Imqabba MQB1512. PREŻENTI: Dr Charlene Muscat Sindku Grace Marie Zerafa Viċi Sindku Paul Spiteri Kunsillier Anthony Bonello Deputat Segretarju Eżekuttiv (DSE) SKUŻATA: Anita Farrugia Kunsillier Michel Farrugia Kunsillier Fil-5.30pm, is-Sindku flimkien mal-kunsillieri iltaqgħu mal-artisti Ġermaniżi, Volker u Jenny Hauswirth u l-artist Imqabbi Antoine Farrugia flimkien mas-Sra Mygbritt, rappreżentanta ta' The Malta Walls Foundation, fejn kien diskuss il-proġett artistiku, ta' Pjazza Ġublew tad-Djamanti u xi tibdiliet għad-diżinn oriġinali. Il-laqgħa tal-Kunsill bdiet fis-6.35 billi l-laqgħa mal-artisti ħadet aktar milli kien previst. Minfolk il-laqgħa tal-KLM, fil-5.30pm, laħqu inġabru fil-Muniċipju Antoine Farrugi, Volker u Jenny, Michel Farrugia, Grace Marie Zerafa u fis-5.45pm x'ħin ġiet is-Sindku, saret laqgħa mal-artisti li se jaħdmu fuq il-proġett tar-roundabout ta' Pjazza Ġublew tad-Djamanti. Matul din il-laqgħa intqal illi Transport Malta issuġġerew illi minflok tnax-il ġebla, jitpoġġew għaxra. F'każ illi bilfors irridu it-tnax-il ġebla, Charlene Muscat qalet illi l-KLM jista jirrevedi d-daqs tal-ġebliet billi jsiru irqaq milli huma, għax għal TM l-għoli tal-istess ġebliet ma qalux li se jkunu problema. TM qalu illi f'każ li xi ħadd jaħbat mal- ġebliet jew per eżempju siġra, dan jista' jkun il-kaġun ta' fatalita'. Minkejja li matul din il-laqgħa ssemmew id-daqs tal-ġebliet 2.7 x 1.1 x 40, ma kienx hemm qbil fuq dan peress li kien ukoll suġġerit illi ma jsirux twal daqs kemm kien propost. 103.01 Qari tal-ittri ta' apoloġiji; Michel Farrugia kien skużat għaliex talab lill-KLM biex imur idawwar lill- artisti dak il-ħin fl-inħawi ta' Montekristo Estates. 103.02 Kunsiderazzjoni u Approvazzjoni tal-Minuti tal-laqgħa 102; Il-minuti tas-seduta preċedenti sarulhom bosta korrezzjonijiet kif mitlub u kif jidhru fuq il-kopja oriġinali. Dawn kienu mgħoddija għal vot minn Paul Spiteri u ssekondati minn Grace Marie Zerafa u kienu approvati unanimament. Grace Marie Zerafa qalet illi wasslet ilment tas-Sinjura Lourdes Attard, illi l-Każin tal-Ġilju, qed joħorġu l-imwejjed barra minn filgħodu kif fil- fatt qed jagħmel ukoll ir-Remissa Bar. B'dan kollu se ninfurmaw lill- Pulizija. 103.03 Komunikazzjoni mis-Sindku; 103.03.01 Calendar of Events 2019 (e-mail MTA dt 26.9.2018) I-DSE kien mitlub jimla' l-Calendar of Events 2019. Se nsemmu l-festi tar- raħal, l-attivitajiet tal-Ġimgħa l-Kbira, is-Semana Santa, u l-wirja li jagħmlu is-Soċjeta' Mużikali Madonna tal-Ġilju, is-Sepurklu f'Ħamis ix- Xirka fil-Kappelli ta' San Bażilju, San Mikiel, tad-Duluri, Santa Katerina, il-Youth Centre u l-eks ħanut Milady, il-Festa tar-Ruzarju, dik Kunċizzjoni, il-Purċissjoni tad-Duluri, u l-Purċissjoni ta' Ħadd il-Palm mil-Kappella tad-Duluri sal-Knisja Parrokkjali. Hawn intqal illi malli nkunu nafu meta se ssir il-Griżma, inkunu nistgħu niffissaw id-data ta' Jum l-Imqabba 2019, filwaqt li ninfurmaw lill-MTA illi jkollna l-fakulta' li ngħidulhom li nistgħu inbiddlu l-kalendarju minn żmien għal żmien. 103.03.02 MOC Sports Awards (e-mail MOC dt 24.9.2018) Dwar il-Malta Olympic Sports Awards, is-Sindku talbet lis-DSE sabiex jagħmel il-proposta tal-KLM dwar il-proġett tal-Outdoor Gym taż-Żgħażagħ u tal-KLM li sar f'Misraħ il-Missjoni ż-Żgħira. Din se tintbgħat sal-4 ta' Novembru. Il-kunsillieri ma kellhomx oġġezzjoni għal dan. 103.03.03 Kuntratt tal-Knis tat-Toroq (e-mail CZ dt 4.10.2018) Kien deċiż li nwaqqfu lill-kuntrattur tal-knis u jidħol temporanjament minfloku it-tieni l-orħos li kien tefa' l-offerta sakemm toħroġ offerta pubblika ġdida, filwaqt li jiġi terminat il-kuntratt mal-kuntrattur tal- Knis tat-Toroq Urbani. Il-KLM ħa dawn id-deċiżjonijiet. Jiġi mitlub il- kuntrattur l-orħos wieħed wara Elton John Zammit (next in-line) sabiex jibda' xogħlijiet ta' emerġenza u naraw jekk hux dispost. Kif jikkonferma tintbgħat l-ittra tat-terminazzjoni tal-kuntratt tiegħu u jibdew il- proċeduri biex toħroġ offerta pubblika bil-Best Price Quality Ratio. 103.03.04 Malta and Gozo - Battle's Over - A Nation's Tribute - Sunday, 11 November 2018 - 100 years of Remembrance (e-mail DLG dt 25.09.18) Is-Sindku qalet illi l-KLM għandu jagħti is-sehem tiegħu fil-Malta and Gozo –Nation's Tribute Remembrance day, billi jkun hemm id-daqq ta' fanfarra u jindaqqu l-qniepen tal-Knisja għax hija xi ħaġa sabiħa li ningħaqdu ma' dawk li qed jikkommemoraw l-ewwel gwerra dinjija. Charlene Muscat qalet illi dwar dan irridu nitkellmu mal-Kappillan għax se jkun hemm il-Quddiesa għaddejja, minkejja li hi spjegat illi anke waqt il-Quddiesa, iċ-ċelebrant jista' jispjega x'qed jiġri u għalfejn qed jindaqqu l-qniepen. Charlene Muscat infurmat lill-kunsillieri illi fis-16 t'Ottubru bejn is- 7.00pm u s-7.30pm ġejja fl-Imqabba, Michelle Mucat biex titqajjem aktar kuxjenza dwar il-kampanja Pink October biex in-nisa jiċċekkjaw lilhom infushom għall-prevenzjoni tal-kanċer tas-sider. 103.03.05 Ġbir ta' ħwejjeġ,li m'għadhomx jintużaw, bieb bieb. Is-Sindku semmiet il-komunikat li rċevejna mill-Assoċjazzjoni tal-Kunsilli Lokali illi Refab Ltd għamlu Protest Ġudizzjarju mal-Malta Textile Recycling Ltd. Hija qalet illi fid-dawl illi jidher li m'hemm xejn illi jimpedixxi lill-Kunsilli Lokali jaħdmu wkoll ma' din il-kumpanija biex jinġabru l-ħwejjeġ bieb bieb, il-KLM se jiffirma l-kuntratt ma' Malta Textile Recycling biex jibda' jingħata dan is-servizz tal-Ġbir tal-ħwejjeġ bieb bieb. 103.03.06 Jum l-Imqabba 2018 u 103.05 Kunsiderazzjoni u approvazzjoni tar-rapport tal-Bord 'Ġieħ l- Imqabba 2018'; Il-KLM ingħata ir-rapport tal-Bord tar-Rakkomandazzjoni Unur Ġieħ l-Imqabba 2018. Kien ikkunsidrat il-kontenut u ġie approvat b'mod unanimu il-persuna li kienet irrakkomandata mil-bord għall-Unur Ġieħ l-Imqabba 2018 u l- persuni l-oħrajn li kienu nominati, li lkoll se jingħataw l-Unur ta' Mertu. Is-S.E. qal li ma kien irrakkomandat l-ebda' student li ggradwa u li s- soltu jingħataw rikonoxximent filwaqt li kien hemm proposta biex nagħtu rikonoxximent lill-infermieri li s-soltu jagħtu mingħajr ħlas it-titqiba tal-influwenza. Peress li l-Każin tal-Futbol kienu promossi, id-DSE se jistieden b'ittra lil tal-Kumitat biex xi ħadd jitla' għat-token li se jingħatalhom fis- serata. Dwar is-serata ta' Jum l-Imqabba 2018, se jkollna nikru s-siġġijiet għall- kunċert għax l-Iskola lanqas fadal tajbin. Se nikru 200 siġġu bis-sedil tal- foam. Is-Sindku irrakkomandat li jingħata rikonoxximent lill-Karl Ghigo li ħa sehem f'kompetizzjoni tas-sbuħija iżda Grace Marie Zerafa qalet illi dan ma kienx il-prassi jekk l-individwu ma jkunx rebaħ il-konkors. Għaldaqstant, hija qalet li jista' jingħata rikonoxximent iżda l-pubbliku għandu jkun infurmat sabiex jekk hemm oħrajn f'konkorsi simili, jkunu jistgħu jinnominawhom ukoll. 103.03.07 Dar għall-Anzjani Ma ssemmietx fil-laqgħa. 103.03.08 Is-Sindku semmiet il-fatt illi Greenpak Co-op naqqas kontenitur tal-Bring-in-Site fi Triq Valletta. Se niktbu dwar dan kif ukoll dwar il- bżonn li dawn il-kontenituri jitbattlu aktar spiss u jiġu maħsula, speċjalment dawk li hemm quddiem iċ-ċimiterju. 103.03.09 Charlene Muscat talbet sabiex it-tindifa fir-raħal issir fis-27 ta' Ottubru sabiex jilħaq jidher fil-fuljett tal-KLM. Dwar dan kien hemm qbil. 103.03.10 Is-Sindku semmiet it-talba dwar is-supporters tat-tim tal- futbol u l-proposta sabiex il-KLM jiffinanzja it-trasport minn u lejn il- Ground tal-Futbol. Intqal illi jridu jsiru l-costings sew biex il-KLM ikun jista' jidħol biex jissussidja it-tali servizz. Kien hemm oġġezzjonijiet għaliex jekk se niffinanzjaw dan, se jkun hemm talbiet għal attivitajiet organizzati mis-Soċjetajiet Mużikali. 103.03.11 Is-Sindku qajmet it-talba ta' bidwi illi xtaq li titneħħa parking bay fl-inħawi ta' Misraħ il-Fidwa eżattament fi Triq il-15 ta' Settembru, fejn il-ħanut tal-laħam, biex dan ikun jista' jidħol b'mutur tal- ħart. Hija ssuġġeriet illi jibqa' kollox kif inhu u meta dan ikun se jaħrat, jagħmel talba għal no parking temporanja u titwaħħal fuq is-sit. Il- KLM ħass li kellu jilqa' t-talba tal-bidwi billi jitneħħa l-parking bay ta' quddiem l-entratura tal-għalqa tiegħu. 103.03.12 Is-Sindku talbet lid-DSE sabiex jipprepara l-iscript tal- preżentaturi għas-Serata Ġieħ l-Imqabba 2018. Id-DSE qal illi ilu jaħdem fuqu minħabba r-riċerka li jagħmel fuq is-siltiet mużikali u dan se jkun lest sal-Ħadd, 14 ta' Ottubru. 103.03.13 Is-Sindku qalet illi l-KLM tilef il-kawża kontra Schembri Barbros. Hija qrat parti mis-sentenza fejn l-Arbtiru irrilevat illi l-mod kif kienu tmexxew l-affarijiet mis-Sindku preċedenti juri laxkezza li tagħti lok għall-abbuż. L-avukat tagħna ssuġġerixxa li ma ndaħħlux l- appell, iżda l-każ imur għand il-Bord tal-Governanza. Grace Marie Zerafa qalet li din hija xi ħaġa li l-KLM għandu jiddiskuti fil-laqgħat li ġejjin. 103.03.14 Charlene Muscat qalet illi l-e-mails mhux jintbgħatu fil-ħin mill-istaff. Id-DSE qal illi hu min naħa tiegħu ta l-go-ahead lid- Dipartiment tal-Gvern Lokali sabiex is-Sindku jkollha aċċess għall-generic e-mail. 103.03.15 Is-Sindku qalet illi sirna nafu mil-lista ta' Infrastructure Malta, li ser tiġi asfaltata l-By-Pass tal-Imqabba. Dan jista' jkollu impatt fuq l-applikazzjoni tal-KLM dwar l-applikazzjoni tal-Green Infrastructure tal-GAL Xlokk. Charlene Muacat qalet illi għamlet kuntatt mal-Inginier Schembri ta' TM biex jagħtina garanzija li l-alignment u s- Central Strip mhux se jintmessu fix-xogħlijiet li qed ikunu antiċipati minn Infrastructure Malta. 103.03.16 Is-Sindku talbet biex nibgħatu l-ittra biex jinbidel il- kuntrattur tal-latrina skont l-offerta pubblika li kienet ħarġet. 103.04 Tweġibiet għall-Mistoqsijiet tal-Kunsillieri; 103.04.01 Grace Marie Zerafa talbet illi titranġa l-ħofra fuq fossa fit- triq quddiem ir-residenza Teżawru fi Triq Valletta, u fuq culvert li xi resident tefgħalu l-konkos fih fi Triq il-Fjuri. Hawn Charlene Muscat qalet illi jidher illi l-kuntatt tal-Perit u ta' dan il-kuntrattur huma skaduti u jridu jerġgħu joħorġu mill-ġdid. Fejn il-KLM ma jkunx qed jinqeda', ix- xogħol jingħata b'direct order. 103.04.02 Grace Marie Zerafa qalet illi t-trolley tal-WEEE mhux aċċessibbli minħabba l-ħinijiet ristretti tal-uffiċċju, u jista' joħroġ barra mill-intrata. Id-DSE qal illi jekk l-items jixxarbu ma jibqgħux tajbin peress li huma elettriċi minbarra l-biża li jinsteraq b'kollox. 103.04.03 Grace Marie Zerafa talbet illi jinqata' l-ħaxix ħażin minn Triq it-Torri Vincenti. Hawnhekk Charlene Muscat qalet illi jidher li hemm xi ħadd imħajjar illi jiġbor il-ħaxix ħażin u z-zkuk mingħajr ħlas biex jagħmlu kompost, peress li dan hu organiku. Hija qalet illi saret taf b'din il-persuna minn fuq facebook. 103.04.04 Grace Marie Zerafa tat aġġornament dwar il-Buffet Breakfast ta' nhar is-6 ta' Novembru 2018 fil-lukanda San Antonio, u l-Afternoon Tea nhar il-25 ta' Novembru 2018. 103.06 L-għażla tas-Segretarju Eżekuttiv ġdid; Il-proċess tal-ħatra tas-Segretarju Eżekuttiv issa hu ffriżat minħabba li sar magħruf illi kandidat li kien intervistat tella' l-każ tiegħu għand il- Public Service Commission. Dan ħareġ fil-beraħ meta ingħatajna risposta illi lanqas il-Mid Term Audit ma jista' jsir mil-Uffiċċju Nazzjonali tal- Awditur. 103.07 SPI 3/2018 – Skema ta' taghlim u progetti edukattivi fil- komunita' Is-Sindku semmiet l-iskema ta' Tagħlim Ċirkulari SPI 3/2008. Hija qalet illi minħabba li s-sussidju hu wieħed limitat ferm, il-KLM m'għandux jidħol għaliha. Dwar dan kien hemm qbil peress li kien hemm diżappunt kbir dwar il- fondi tal-iskema, u anke minħabba li l-individwu jrid iħallas għall- materjal tal-kors li talab is-Service Provider. 103.08 Kunsiderazzjoni u Approvazzjoni tal-iskeda ta' pagamenti; Kienet approvata l-Payment Approval Sheet u dwar il-hosting tal-Website kien hemm qbil illi dan ma jitħallasx għax tista' tibqa' tintuża dik tad- Dipartiment tal-Gvern Lokali. 103.09 Tmiem tal-laqgħa u data tas-seduta li jmiss; Il-laqgħa ntemmet fid-8.45pm u l-laqgħa li jmiss se ssir nhar it-12 ta' Novembru 2018 fis-6.00pm minħabba diffikultajiet ta' disponibilita' tad- DSE, is-Sindku u l-kunsillieri. Magħmula minn Anthony Bonello u approvati llum 12.11.2018 minn Dr Charlene Muscat Deputat Segretarju Ezekuttiv Sindku